system
Răspunde în limba română, în stilul Wikipedia, cat mai corect gramatical.
user
Ce detalii ai despre Ștefan Baciu?
assistant
Ștefan Baciu () a fost un critic de artă, diplomat, eseist, memorialist, poet, profesor universitar, traducător și ziarist român din diasporă, de orientare suprarealistă stabilit în Brazilia și apoi în Statele Unite ale Americii.

Biografie 
A fost fiul lui Ioan Baciu, profesor și al Elisabetei Baciu, casnică.
Cursurile liceale le urmează la liceul "Andrei Șaguna" din Brașov, avându-i ca profesori pe Emil Cioran (logică și filosofie), Octav Șuluțiu (limba franceză), Ioan Baciu - tatăl poetului (limba germană).
Apoi a fost student la Drept, în București, atașat de presă la Berna, de acolo a plecat la Rio de Janeiro, apoi la Seattle, ca profesor, după care s-a stabilit în insulele Hawaii, la Honolulu.

Debutează în anul 1933 în revista "Răboj" cu poezia "Eu", care îi apare tradusă în limba germană în revista Klingsor, în același an.

Pentru volumul său de debut "Poemele poetului tânar" primește în anul 1935, la vârsta de 17 ani, "Premiul scriitorilor tineri" al "Fundațiilor regale".

Activitatea literară

Din România 
Între anii 1937-1941 urmează cursurile Facultății de Drept a Universității din București, luându-și licența în drept în anul 1941.

Deși era un simpatizant al stângii politice și al Partidului Social Democrat, acesta a lucrat în timpurile dictatoriale la mai multe ziare de extrema dreaptă, cum ar fi Sfarmă-Piatră. În 1946 se angajează la ziarul social-democrat Libertatea, cu care va colabora până la instaurarea regimului comunist.

În perioada 1938-1946 este redactor la reviste din București, ca „Universul literar” - redactor al rubricii „Cântece noui”, unde debutează, printre alții pe Ștefan Augustin Doinaș, Ion Caraion și Ion C. Pena, „Gândirea”, „Rampa”, „Bis”, „Arta nouă” etc.

În aprilie 1945 se căsătorește cu Mira Simian. În octombrie 1946 pleacă, împreună cu soția sa, în Elveția, ca atașat de presă al Legației României de la Berna. Colaborează la reviste literare din Elveția.

Din America Latină 
În anul 1949 pleacă în America Latină, la Rio de Janeiro - Brazilia, unde devine redactor la un important ziar, Tribuna da Imprensa. Despre această perioadă din viața sa, Ștefan Baciu scrie o carte intitulată Lavradio 98 (1982), care a constituit un adevărat best-seller. 

Călătorește într-un mare număr de țări ale continentului sud-american, din America Centrală și zona Caraibelor: Argentina, Nicaragua, Peru, Guatemala, Venezuela, Costa-Rica, Santo Domingo, San Salvador, Honduras, Mexic, Cuba, Haiti etc.

Profund cunoscător al literaturii latino-americane, Ștefan Baciu este autorul a două importante antologii: Antologia poeziei latino-americane (2 volume, 1974) și Antologia poeziei surrealiste latino-americane (1981). 

A adus cu el în America Latină ideile mișcării suprarealiste și a devenit animatorul cel mai important și un lider al neoavangardei, a participat la foarte multe congrese și conferințe pe aceasta temă.

În anul 1962 este invitat în SUA, ca profesor de literatură hispano-americană la Universitatea din Seattle, iar în anul 1964 este invitat și se stabilește în Hawaii, ca profesor de literatura hispano-americană la Universitatea din Honolulu-Hawaii.

Se stinge din viață la Honolulu, la 6/7 ianuarie 1993, în timp ce vorbea la telefon cu sora lui din București.

Este autorul a peste 100 volume de poezie, memorialistică, eseistică, traduceri și a peste 5000 de articole și studii, apărute în presa română, germană, franceză, latino-americană, nord-americană, elvețiană.

Opera

Poezie 
 Poemele poetului tânăr, 1935 – București (Premiul Fundațiilor Regale și al Societății Scriitorilor Români)
 Poeme de dragoste, 1936 – Oradea
 Micul dor, 1937 – Brașov
 Drumeț în anotimpuri, 1939 – Iași
 Cautătorul de comori, 1939 – București
 Cetatea lui Bucur, 1940 – București
 Lanterna magică (în colaborare cu Traian Lalescu), 1941 – București
 Analiza cuvântului dor, 1951 – Sierras de Cordoba
 Poemele poetului pribeag, 1963 – Mexico, Ukulele
 Îngerul malagambist în insula Oahu, 1967 – Madrid
 Poemele poetului singur, 1979 – Honolulu
 Peste o mie de catrene..., 1980 – Honolulu și 1991 – București, 1994 – Brașov
 Radiografia cuvantului dor - antologie poetica, 1998

Memorialistică 
 Franctiror cu termen redus, 1968 – Honolulu
 Peste o mie de catrene - Sub Tâmpa...din Honolulu, 1973 – Honolulu 
 Mira, 1979 – Honolulu
 Praful de pe tobă. Memorii 1918-1946, 1980 – Honolulu
 Un brasovean in arhipelagul Sandwich-Hawaii - Bucuresti, 1994
 Insemnarile unui om fara cancelarie - Bucuresti, 1996

Traduceri 
 25 de poeme din Georg Trakl, 1938; reedit. Ich bin der Sterne Presseattache / Sunt atasat de presa, 1997

Distincții și premii 
A fost "Cetățean de onoare" al orașului Rio de Janeiro, "Consul de Bolivia" în Honolulu-Hawaii, "Profesor Emeritus" al Universității din Honolulu-Hawaii. În anul 1991 i s-a decernat Decorația de Onoare a Meritului Cultural cu grad de Comandor de către Ministerul Educației și Culturii din Bolivia.
Din 1996 este declarat "Cetățean de onoare" post-mortem al Nadeșului.

Note

Legături externe 
 Biografia pe site-ul Muzeului „Casa Mureșenilor” 
 Grupaj de poeme
 Editua Humanitas: Profil Ștefan Baciu

Nașteri în 1918
Nașteri pe 29 octombrie
Decese în 1993
Decese pe 6 ianuarie
Absolvenți ai Universității din București
Artiști suprarealiști români
Avangarda artistică românească
Brașoveni
Critici de artă români
Diplomați români
Editori de ziare români
Editorialiști români
Memorialiști români
Poeți români din secolul al XX-lea
Români expatriați în Brazilia
Români expatriați în Elveția
Români expatriați în Statele Unite ale Americii
Scriitori români din exil
Scriitori de limbă portugheză
Scriitori suprarealiști români
Suprarealism
Suprarealiști români
Traducători români
Traducători din germană în română
Traducători din spaniolă în română
Ziariști români